En parkeringsbøde er aldrig sjov at få - men for nylig var det et ret specielt stykke papir, der blev delt ud ved Aalborg Storcenter. Bøden var i virkeligheden et girokort til Danmarks Indsamlingen. [b]Se reaktionerne her. [/b]

P-bøderne blev i sidste uge delt flittigt ud på parkeringspladsen ved Aalborg Storcenter. Der er ellers gratis parkering ved storcentret, og derfor var overraskelsen også stor for dem, der kom ud til deres biler og så, at de havde fået en "bøde". Men bøden var slet ikke en bøde. I stedet var det et girokort, som opfordrede folk til at støtte Danmarks Indsamlingen. Et skjult kamera fulgte Parkering Nords to P-vagter, som spillede med på spøgen og bildte folk ind, at de havde parkeret ulovligt. Og ikke alle tog det lige pænt. Dog kunne de alle ånde lettet op, da det blev afsløret, at det i virkeligheden ikke var en bøde, men blot en anderledes måde at forsøge at få folk til at støtte indsamlingen på. Danmarks Indsamling 2013 sendes live på DR1 på fredag fra hhv. Aalborg, Horsens, Odense og Roskilde samt Rwanda. Se optagelserne fra det skjulte kamera her .